Reinhold von Stackelberg
Vabahärra Gustav Reinhold von Stackelberg (15. november 1777 Mäo mõis – 12. jaanuar 1863 Mäo mõis) oli Eesti- ja Liivimaa mõisnik. Stackelbergide suguvõsast põlvnenv Reinhold von Stackelberg sündis Mäo (mille alla kuulus 1789. aastani ka Paide), Mündi, Aru, Laimetsa, Jalametsa ja Ollepa mõisniku, majori ning kreisimarssali Berndt von Stackelbergi (1733–1795) ja tema abikaasa Margarethe (sündinud von Baranoff; 1743–1820) teise lapsena. Reinhold von Stackelbergile kuulusid Mäo, Mündi, Laimetsa ja Lokuta mõis. Ta tegutses ka haagikohtunikuna.